Diari Oficial de la Generalitat Valenciana


Sumari del DOGV 6441, del 19-01-2011 (2010/13185)

Notificació de la sentència dictada en el judici ordinari número 1380/2008.
---------------------------------------------------------------------------

### Dades del document

Número de DOGV
:   6441

Data del DOGV
:   19-01-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2010/13564


Organisme emissor
:   Jutjat Mercantil Número 1 de València

Tipus de document
:   Edicte

Notificació de la sentència dictada en el judici ordinari número 1380/2008. [2010/13332]  
Judici ordinari 001380/2008  
Demandant: Sea Air Freight, SA.  
Procuradora: Rosa Selma García-Faria.  
Demandats: José Montrull Llácer i Llevant Mediterrànea 21, SL.  
Procuradora: Elena Herrero Gil.  
Amparo Prieto Trenco, secretària judicial del Jutjat Mercantil número 1 de València, faig saber:  
Que en les actuacions de judici ordinari seguides davant d'aquest Jutjat amb el número 001380/2008, s'ha dictat la sentència de 3 de novembre de 2010, que té l'encapçalament i la dispositiva que, literalment, són com segueix:  
«Sentència número 372  
València, 3 de novembre de 2010  
María del Mar Fernández Barjau, jutgessa substituta en funcions de reforç del Jutjat Mercantil número 1 de València, he vist aquestes actuacions de judici ordinari número 1380/2008, promogudes a instàncies de la procuradora Rosa Selma García-Faria, en representació de Sea Air Freight, amb l'assistència del lletrat Jorge Selma García-Faria, contra l'entitat mercantil Llevant Mediterrànea, SL, declarada en rebel·lia processal, així com contra el seu administrador únic José Montrull Llácer, representat per la procuradora Elena Herrero Gil i assistit pel lletrat José Cano-Coloma Abad, en què s'exerceix de forma acumulada l'acció de reclamació d'una quantitat i de responsabilitat contra l'administrador social, d'acord amb els següents [...].  
Dispositiva  
Estime totalment la demanda interposada per la procuradora Rosa Selma García-Faria, en representació de Sea Air Freight, contra l'entitat mercantil Llevant Mediterrànea, SL, declarada en rebel·lia processal, així com contra el seu administrador únic José Montrull Llácer, representat per la procuradora Elena Herrero Gil, i condemne ambdós demandats a pagar a l'entitat actora, de forma conjunta i solidària, la suma total de 79.079,75 euros, més els interessos de la Llei 3/2004. Tot això, fent condemna expressa a costes a la part demandada.  
Notifiqueu aquesta resolució a les parts.  
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat. S'haurà de constituir el dipòsit mitjançant l'ingrés de la quantitat indicada a l'entitat bancària Banesto, en el compte corresponent a aquest expedient, indicant, en el camp «Concepte» el codi «00 civil-reposició» i la data de la resolució objecte de recurs amb el format dd/mm/aaaa. En el cas que realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp «Concepte», el número de compte, el codi i la data en la forma exposada en el paràgraf anterior.  
Expediu un certificat d'aquesta sentència i uniu-lo a les actuacions, i incloeu l'original en el llibre de sentències civils d'aquest Jutjat.  
Aquesta és la meua sentència, que pronuncie, mane i firme».  
I perquè valga de notificació al demandat, Llevant Mediterrànea 21, SL, en parador ignorat, expedisc aquest edicte.  
València, 25 de novembre de 2010.- La secretària judicial: Amparo Prieto Trenco.